Ek moet bieg ek het aanvanklik gedink dit sou weens my gestremdheid onmoontlik wees om in so ’n “gewone” skool te funksioneer. Maar die skoolhoof, mnr. Stephanus Potgieter, en sy wonderlike personeel het altyd verseker dat my notas en vraestelle vergroot word sodat ek dit kon lees.
Onthou, ’n positiewe lewensuitkyk sal jou baie grys hare spaar en vriendelikheid kan dalk net die dag van die suurknol langs jou opkikker. Ek staan elke oggend op met die grootste glimlag, slaggereed vir die dag.